stanford-oval/wikipedia huggingface dataset:
โฮม (ภาพยนตร์)

| โฮม |
| --- | --- |
กำกับ: ทิม จอห์นสัน
บทภาพยนตร์:   ทอม เจ. แอสเทิล  แมตต์ เอมเบอร์ 
สร้างจาก: เดอะ ทรู มีนนิ่ง ออฟ สเมกเดย์ โดย อดัม เร็กซ์
อำนวยการสร้าง:   มิเรลล์ โซเรีย  ซูซานน์ บูร์จี้  คริส เจนกินส์ 
นักแสดงนำ:   จิม พาร์สันส์  รีแอนนา  สตีฟ มาร์ติน  แมตต์ โจนส์  เจนนิเฟอร์ โลเปซ 
ตัดต่อ: นิก เฟลตเชอร์
ดนตรีประกอบ: ลอร์น บัลฟ์ สตาร์เกต
บริษัทผู้สร้าง: ดรีมเวิกส์แอนิเมชัน 
ผู้จัดจำหน่าย: ทเวนตีท์เซนจูรีฟอกซ์
วันฉาย:   7 มีนาคม ค.ศ. 2015 (2015-03-07) (BIFF)  26 มีนาคม ค.ศ. 2015 (2015-03-26) (ไทย)  27 มีนาคม ค.ศ. 2015 (2015-03-27) (สหรัฐ) 
ความยาว: 94 นาที
ประเทศ:  สหรัฐอเมริกา
ภาษา: อังกฤษ
ทุนสร้าง: 135 ล้านดอลลาร์สหรัฐ
ทำเงิน: 386 ล้านดอลลาร์สหรัฐ
โฮม (อังกฤษ: Home) เป็นภาพยนตร์แอนิเมชันอเมริกันที่ออกฉายในปี พ.ศ. 2558 ผลิตโดย ดรีมเวิกส์แอนิเมชัน กำกับโดย ทิม จอห์นสัน และแสดงนำโดย จิม พาร์สันส์, รีแอนนา, สตีฟ มาร์ติน, เจนนิเฟอร์ โลเปซ และแมตต์ โจนส์
ตัวละครและเสียงพากย์

จิม พาร์สันส์ รับบท โอ้ (Oh)
รีแอนนา รับบท ทิป ทุชชี (Tip Tucci)
สตีฟ มาร์ติน รับบท กัปตันสเม็ก (Captain Smek)
เจนนิเฟอร์ โลเปซ รับบท ลูซี ทุชชี (Lucy Tucci)
แมตต์ โจนส์ รับบท ไคล์ (Kyle)
แฟรงค์ เวลเกอร์ รับบท พิก (Pig)
การตอบรับ

รอตเทนโทเมโทส์รายงานว่าร้อยละ 53 ของผู้วิจารณ์ 139 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 5.5 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 55 เต็ม 100 คะแนน ซึ่งประเมินโดยผู้วิจารณ์ 31 คน
แหล่งข้อมูลอื่น

เว็บไซต์ทางการ
โฮม ที่อินเทอร์เน็ตมูวีเดตาเบส
โฮม ที่บ็อกซ์ออฟฟิศโมโจ
โฮม ที่รอตเทนโทเมโทส์
โฮม ที่เมทาคริติก
โฮม ที่ออลมูวี
โฮม ที่เฟซบุ๊ก
โฮม ที่สยามโซน
โฮม ที่โต้วป้าน (ในภาษาจีน)
กีรติ พรหมสาขา ณ สกลนคร

| กีรติ พรหมสาขา ณ สกลนคร |
| --- | --- |
ชื่อเกิด: กีรติ พรหมสาขา ณ สกลนคร
รู้จักในชื่อ: เขียว
เกิด: 25 มกราคม พ.ศ. 2495 (72 ปี)
ที่เกิด: จังหวัดธนบุรี ประเทศไทย
แนวเพลง: เพื่อชีวิต, อะคูสติก, โฟล์คป๊อป, อาร์แอนด์บี ลูกทุ่ง
อาชีพ: นักร้อง, นักดนตรี, โปรดิวเซอร์, เจ้าของร้านอาหาร ศิลปิน
เครื่องดนตรี: กีตาร์,เบส,คีย์บอร์ด,เพอร์คัสชั่น,กลอง
ช่วงปี: พ.ศ. 2524 – ปัจจุบัน
คู่สมรส: พรวรินทร์ พรหมสาฃา ณ สกลนคร

เว็บไซต์: http://www.carabao.net http://www.steaklao.com
กีรติ พรหมสาขา ณ สกลนคร หรือที่รู้จักกันในชื่อ เขียว คาราบาว เป็นนักร้องและมือกีตาร์ อดีตสมาชิกวงคาราบาว และเคยมีผลงานแสดงภาพยนตร์ เกิดเมื่อวันที่ 25 มกราคม พ.ศ. 2495 ที่จังหวัดธนบุรี มีผลงานเพลงที่โด่งดังคือเพลง สัญญาหน้าฝน และ เพลง ไม่เคย
ประวัติ

เขียว คาราบาว เกิดที่โรงพยาบาลศิริราช เมื่อวันที่ 25 มกราคม พ.ศ. 2495 เป็นบุตรคนสุดท้องในจำนวนพี่น้อง 5 คน และเริ่มเข้ารับการศึกษาในชั้นอนุบาลที่โรงเรียนอนุบาลละอออุทิศ และจบการศึกษาชั้นประถมจากโรงเรียนสาธิตสวนสุนันทาวิทยาลัย จากนั้นจึงเข้าศึกษาในระดับชั้นมัธยมจากโรงเรียนสวนกุหลาบวิทยาลัย เขียว ชื่นชอบการเล่นฟุตบอลอย่างมากถึงขนาดเคยเป็นตัวแทนของโรงเรียนไปแข่งขันฟุตบอล และเริ่มสนใจดนตรีสากลโดยเริ่มหัดเล่นกีตาร์และเบส โดยหัดเล่นเพลงสากลอย่างเช่น Hang On Sloopy ของวง The McCoys
หลังจบชั้นมัธยมปลาย เขียวได้เล่นดนตรีอาชีพตามบาร์ของทหารจีไอ ที่มาตั้งฐานทัพ ย่านถนนเพชรบุรีตัดใหม่ พอเล่นได้ซักระยะจึงยกระดับวงของตัวเองขึ้นมาโดยมีนักดนตรีต่างชาติฝีมือดีมาเล่นรวมอยู่ในวงด้วย ทำให้ได้ย้ายมาเล่นประจำที่ตึกนายเลิศ โดยเขียวทำหน้าที่เล่นเบส ต่อมาเมื่อทางวงมีรายได้จากการเล่นดนตรีมากขึ้น ก็เกิดปัญหาการแบ่งค่าตัวระหว่างสมาชิกภายในวงที่เป็นคนต่างชาติและสมาชิกที่เป็นคนไทย เขียวจึงตัดสินใจยุบวงตั้งแต่ตอนนั้น และเดินทางไปศึกษาต่อระดับปริญญาตรี ที่คณะวิศวกรรมศาสตร์ สาขาวิศวกรรมโยธา ที่สถาบันเทคโนโลยีมาปัว (Mapua Institute of Technology) เมือง มะนิลา ประเทศฟิลิปปินส์
ประวัติ > คาราบาว

ที่ฟิลิปปินส์ เขียวได้พบกับเพื่อนนักเรียนไทยที่นั่นอีก 2 คน คือแอ๊ด - ยืนยง โอภากุล และไข่ - สานิตย์ ลิ่มศิลา ทั้ง 3 ได้ตั้งวงดนตรีที่ชื่อ คาราบาว ขึ้นมาเพื่อเล่นประกวดในงานดนตรีของมหาวิทยาลัย โดยขึ้นเล่นเพลง Carry On ของวง ครอสบี, สติลส์, แนช แอนด์ ยัง และเพลง Mahal Kita ซึ่งเป็นเพลงของฟิลิปปินส์ ซึ่งวงคาราบาวได้เข้ารอบ 10 วงสุดท้าย ก่อนจะตกรอบในเวลาต่อมา เมื่อกลับมาเมืองไทยในปี พ.ศ. 2520 เขียวได้เป็นวิศวกรประเมินราคา แต่ยังคงเล่นดนตรีสากลในนามคาราบาว ร่วมกับแอ๊ด และ ไข่ โดยใช้เวลาหลังจากเลิกงานประจำมาเล่นดนตรี ต่อมาเมื่อไข่แยกตัวออกไป คาราบาวจึงเหลือเพียงแอ๊ดและเขียว ทั้งคู่ได้ตระเวนเล่นดนตรีตามห้องอาหารต่าง ๆ ในเวลากลางคืน ส่วนกลางวันก็ทำงานประจำ โดยทางวงจะเล่นเพลงสากลของ จอห์น เดนเวอร์, อิเกิ้ลส์, ครอสบี, สติลส์, แนช แอนด์ ยัง เป็นต้น
จนในปลายปี พ.ศ. 2524 อัลบั้มชุดแรกของคาราบาวก็เกิดขึ้น ในชื่อว่า ขี้เมา โดยเขียว รับหน้าที่เล่นกีตาร์เบส แต่ไม่ประสบความสำเร็จเท่าไหร่นัก ต่อมาอัลบั้มชุดที่ 2 แป๊ะขายขวด ซึ่งวางจำหน่ายปี พ.ศ. 2525 และได้เล็ก - ปรีชา ชนะภัย จากวงเพรสซิเดนท์เข้าร่วมวงด้วย เขียวจึงเปลี่ยนหน้าที่จากเล่นเบสมาเล่นกีตาร์ และได้ร้องนำเป็นครั้งแรก โดยเป็นการร้องคู่กับแอ๊ด - ยืนยง โอภากุล ในเพลง แป๊ะขายขวด และยังร้องเพลง หนทางใด และเพลง พรานทะเล อัลบั้มนี้ทำให้คาราบาวเริ่มเป็นที่รู้จักมากขึ้น และในอัลบั้มชุดวณิพกซึ่งวางจำหน่ายในปีถัดมา เขียว สมาชิกในตำแหน่งมือกีตาร์ ได้ร้องนำในเพลง หัวลำโพง ก่อนจะเริ่มหันมาทำงานและมีบทบาทเบื้องหลังกับวงคาราบาวมากขึ้น
จนกระทั่งปลายปี พ.ศ. 2527 คาราบาวจึงประสบความสำเร็จอย่างสูงสุดจากอัลบั้มชุดที่ 5 เมด อิน ไทยแลนด์ ซึ่งสามารถทำยอดขายได้ถึง 5,000,000 ตลับ/ก๊อปปี้ ซึงเป็นสถิติที่สูงที่สุดในประเทศไทย ทำให้ชื่อของเขียว คาราบาว เป็นที่รู้จักของคนไทยทั้งประเทศตังแต่บัดนั้น ผลจากความสำเร็จของอัลบั้มชุดนี้ทำให้เขียวได้ขึ้นเล่นคอนเสิร์ตทำโดยคนไทยซึ่งเป็นคอนเสิร์ตใหญ่ครั้งแรกของวงคาราบาว ที่สนามจักรยานเวโลโดรม ในสนามกีฬาหัวหมาก ซึ่งคอนเสิร์ตดังกล่าวมียอดผู้ชมมากกว่า 60,000 คน และได้แสดงภาพยนตร์เรื่องเสียงเพลงแห่งเสรีภาพ ในปี พ.ศ. 2528 อีกด้วย โดยสมาชิกวงคาราบาวได้แสดงร่วมกันทั้งวง
หลังจากนั้นเขียวก็ได้ทำงานร่วมกับคาราบาวอีกหลายชุด เช่น อเมริโกย, ประชาธิปไตย, เวลคัม ทู ไทยแลนด์, ทับหลัง, ห้ามจอดควาย
การทำหน้าที่ของเขียวในวง คือ เบื้องหน้าเล่นกีตาร์,คีย์บอร์ดและร้องประสานเสียง มีร้องนำบ้างเป็นบางเพลง โดยเพลงที่เขียวร้องให้กับคาราบาวที่แฟนเพลงรู้จักดี คือ แป๊ะขายขวด และ สัญญาหน้าฝน ที่อยู่ในอัลบั้มชุดที่ 10 ห้ามจอดควาย โดยเบื้องหลัง เขียวจะรับหน้าที่เป็นโปรดิวเซอร์และควบคุมเสียง รวมถึงดูแลเรื่องธุรกิจการเงินของคาราบาว โดยเป็นงานที่เจ้าตัวถนัด
ประวัติ > แยกวง

ในปี พ.ศ. 2533 วงคาราบาวประสบความสำเร็จกับอัลบั้ม ห้ามจอดควาย โดยมีเพลงที่โด่งดังอย่างมากคือเพลง สัญญาหน้าฝน ซึ่งเขียว เป็นผู้ขับร้อง ผลจากความสำเร็จของเพลงนี้ทำให้เขียวโด่งดังอย่างมาก เขียวจึงได้ตัดสินใจลาออกจากวงคาราบาว โดยก่อนหน้านี้สมาชิกในวงอีก 3 คน คือเทียรี่ เมฆวัฒนา, เป้า - อำนาจ ลูกจันทร์ และอ.ธนิสร์ ศรีกลิ่นดีได้แยกมาออกอัลบั้มเดี่ยวกันแล้ว เขียวจึงออกอัลบั้มเดี่ยวชุดแรกของตัวเองออกมาบ้างในชื่อชุด "ก่อกวน" โดยมีแอ๊ด - ยืนยง โอภากุล แต่งเนื้อร้องเพลง ไม่เคย ซึ่งเพลงนี้กลายเป็นเพลงฮิตที่แฟนเพลงในสมัยนั้นรู้จักกันดี และเป็นอีกหนึ่งเพลงประจำตัวของเขียวนอกจากเพลง สัญญาหน้าฝน
ต่อมาในปี พ.ศ. 2536 เขียว คาราบาว ได้ออกอัลบั้มชุดที่ 2 ของตนในชื่อชุด หัวใจและเวลา โดยเป็นการทำงานร่วมกับวงตาวัน และแอ๊ด - ยืนยง โอภากุล ได้แต่งเพลงให้อีกหนึ่งเพลงคือเพลง รักเหรอ โดยเพลงนี้ได้มีการทำเป็นมิวสิกวิดีโอ นอกจากนี้ปู - พงษ์สิทธิ์ คำภีร์ ยังได้ช่วยแต่งเพลง ตายรัง ให้อีกหนึ่งเพลง อัลบั้มชุดนี้จึงได้รับการตอบรับจากแฟนเพลงเป็นอย่างดี
ปี พ.ศ. 2537 เขียวได้ออกอัลบั้มร่วมกับปราโมทย์ ม่วงไหมทอง อดีตมีกีตาร์ของวงซูซู และปู - พงษ์สิทธิ์ คำภีร์ ในชื่อชุด เซอโซไซตี้ แต่ไม่ประสบความสำเร็จมากนัก ก่อนที่ ปราโมทย์ จะเสียชีวิตในอีก 3 ปีต่อมา
เขียว คาราบาวได้ออกอัลบั้มของตัวเองตามมาอีกหลายชุด โดยส่วนมากจะเป็นดนตรีในแนวอคูสติกและคันทรีบลูส์ แต่ก็ยังถือว่าไม่ประสบความสำเร็จเท่าอัลบั้มเดี่ยว 2 ชุดแรก
หลังจากนั้นเขียวก็ยังคงกลับมาร่วมงานกับคาราบาวอีกเรื่อย ๆ เช่น การกลับมาร่วมงานในอัลบั้ม หากหัวใจยังรักควาย ในปี พ.ศ. 2538 ที่สาชิกยุคคลาสสิกไลน์อัพกลับมารวมตัวกันอีกครั้ง, อัลบั้ม อเมริกันอันธพาล ในปี พ.ศ. 2541 ที่สมาชิกวงในยุคคลาสสิกไลน์อัพ 5 คนคือแอ๊ด, เล็ก, เทียรี่, เขียว และอ๊อด - อนุพงษ์ ประถมปัทมะ กลับมาร่วมงานกันอีกครั้ง และได้ร่วมงานกับสมาชิกยุคปัจจุบันเป็นครั้งแรก และอัลบั้ม ลูกลุงขี้เมา ในปี พ.ศ. 2550 ในโอกาสที่คาราบาวครบ 25 ปี รวมทั้งยังเป็นแขกรับเชิญในงานคอนเสิร์ตต่าง ๆ ของวง และทำหน้าที่เป็นโปรดิวเซอร์หรือผู้ควบคุมเสียงในการผลิตอัลบั้มของวงอีกต่างหากด้วย
ประวัติ > ชีวิตส่วนตัว

เขียว คาราบาวแต่งงานกับพรวรินทร์ พรหมสาขา ณ สกลนคร ทั้งคู่มีทั้งลูกชายและลูกสาว โดยลูกสาวของเขียวคือกิ - กิรตรา พรหมสาขา ณ สกลนคร อดีตสมาชิกวงนีซ สังกัดโดโจ ซิตี้ ที่เคยมีผลงานในปี พ.ศ. 2541 - พ.ศ. 2543 ปัจจุบันเป็นนักร้องสังกัดสมอลล์รูม นอกจากนี้เขียวยังมีกิจการของตัวเอง เป็นร้านอาหารชื่อ สเต็กลาว เขียว คาราบาว โดยเขียวเป็นผู้ดูแลกิจการของร้านเอง และบางครั้งจะขึ้นเล่นดนตรีให้ลูกค้าฟังอีกด้วย
ผลงานเพลง > วงคาราบาว

Vol 1. ขี้เมา (พ.ศ. 2524)
Vol 2. แป๊ะขายขวด (พ.ศ. 2525)
Vol 3. วณิพก (พ.ศ. 2526)
Vol 4. ท.ทหารอดทน (พ.ศ. 2526)
Vol 5. เมด อิน ไทยแลนด์ (พ.ศ. 2527)
Vol 6. อเมริโกย (พ.ศ. 2528)
Vol 7. ประชาธิปไตย (พ.ศ. 2529)
Vol 8. เวลคัม ทู ไทยแลนด์ (พ.ศ. 2530)
Vol 9. ทับหลัง (พ.ศ. 2531)
Vol 10. ห้ามจอดควาย (พ.ศ. 2533)
Vol 16. 15 ปี คาราบาว หากหัวใจยังรักควาย (พ.ศ. 2538)
Vol 19. อเมริกันอันธพาล (พ.ศ. 2541)
Vol 25. ลูกลุงขี้เมา (พ.ศ. 2550)
ผลงานเพลง > แอ๊ด คาราบาว

เขียวร้องประสานในอัลบั้ม กัมพูชา (พ.ศ. 2527)
เขียวร้องประสานในอัลบั้ม ทำมือ (พ.ศ. 2532)
เขียวร้องประสานในอัลบั้ม ก้นบึ้ง (พ.ศ. 2533)
ผลงานเพลง > เล็ก คาราบาว

เขียวร้องประสานในอัลบั้ม ดนตรีที่มีวิญญาณ (พ.ศ. 2532)
ผลงานเพลง > พงษ์เทพ กระโดนชำนาญ

เขียวเล่นกลอง,ธุรกิจในอัลบั้ม เดี่ยว (พ.ศ. 2528)
เขียวร้องประสานในอัลบั้ม คนจนรุ่นใหม่ (พ.ศ. 2533)
ผลงานเพลง > ยิ่งยง โอภากุล

เขียวร้องประสานในอัลบั้ม นายต้นทุรัง (พ.ศ. 2533)
เขียวร้องประสานในอัลบั้ม อี๊ด เป็น อี๊ด คิดเอาเอง (พ.ศ. 2535)
ผลงานเพลง > อัสนี วสันต์

เขียวร้องประสานในอัลบั้ม ผักชีโรยหน้า (พ.ศ. 2530)
เขียวร้องประสานในอัลบั้ม กระดี่ได้น้ำ (พ.ศ. 2531)
ผลงานเพลง > เศก ศักดิ์สิทธิ์

เขียวร้องประสานและเล่นกลองเสียงไม้ในเพลง เจ้าดอกทิชชู่, ประสานเสียงในเพลง ชักดาบ ในอัลบั้ม เจ้าดอกทิชชู่ (พ.ศ. 2535)
เขียวเล่นกีตาร์ในเพลง คนขี้ลืม ในอัลบั้ม แรงงานมาแล้ว (พ.ศ. 2536)
ผลงานเพลง > อัลบั้มเดี่ยว

ก่อกวน (พ.ศ. 2533)
หัวใจและเวลา (มีนาคม พ.ศ. 2536)
Kirati Project 1 (กันยายน พ.ศ. 2550)
ชีวิตนี้สุขใจ (ตุลาคม พ.ศ. 2552)
ผลงานเพลง > ผลงานร่วมกับศิลปินอื่น

เซอ Society (โซไซตี้) (พ.ศ. 2537) ร่วมกับปราโมทย์ ม่วงไหมทอง (แมว Zu Zu)
7+1 (เจ็ดบวกหนึ่ง) (พฤษภาคม พ.ศ. 2556)
หนึ่งก้าว ๖๐ เพื่อนพ้องร้องเพลงพงษ์เทพ (กันยายน พ.ศ. 2557)
ผลงานเพลง > อัลบั้มรวมเพลง

ตกสำรวจ (พ.ศ. 2538)
12 ชีวิต หัวใจสัมพันธ์ (กรกฏาคม พ.ศ. 2540)
12 คน 12 แบบ ทั้งแสบทั้งคัน (สิงหาคม พ.ศ. 2541)
เหมันต์สะออน (พ.ศ. 2541)
สายใยชีวิต (พ.ศ. 2542)
น้ำเอ๋ยน้ำใจ (กันยายน พ.ศ. 2543)
เพื่อชีวิต ใจเกินร้อย ชุด 1 (ธันวาคม พ.ศ. 2543)
Studio Party (ธันวาคม พ.ศ. 2544)
Acoustic Fun (กรกฏาคม พ.ศ. 2546)
30 ปี เขียว คาราบาว (ธันวาคม พ.ศ. 2556)
ผลงานเพลง > คอนเสิร์ต

คอนเสิร์ต ถูกใจคนไทย ร่วมใช้สินค้าถูกกฎหมาย (18 สิงหาคม 2545)
คอนเสิร์ต Pattaya Music Festival 2003 (23 มีนาคม 2546)
คอนเสิร์ต ยืนยง โอภากุล และเพื่อน คอนเสิร์ต กระชับมิตร (รับเชิญ) (30 ตุลาคม 2548)
คอนเสิร์ต มหกรรมดนตรีเพื่อชีวิตและธรรมชาติ ครั้งที่ 14 (23 มกราคม 2553)
เอ็กซ์คลูซีฟคอนเสิร์ต คนกับเม้าท์ (รับเชิญ) (8 พฤษภาคม 2553)
คอนเสิร์ต มหกรรมดนตรีเพื่อธรรมชาติและชีวิต ครั้งที่ 15 (19 กุมภาพันธ์ 2554)
คอนเสิร์ต แคมป์ไฟดนตรี มาลีฮวนน่า ครั้งที่ 4 (รับเชิญ) (8 ธันวาคม 2555)
คอนเสิร์ต มหกรรมคอนเสิร์ตเพื่อธรรมชาติและชีวิต ครั้งที่ 16 (12 มกราคม 2556)
คอนเสิร์ต รำลึก แดง อินโดจีน (24 มกราคม 2556)
คอนเสิร์ต 60 ปี สัญญาหน้าฝน (5 พฤษภาคม 2556)
คอนเสิร์ต แบล็คเฮด ปาร์ตี้ ไว้ลาย (รับเชิญ) (14 กันยายน 2556)
คอนเสิร์ต หนึ่งก้าว ๖๐ (รับเชิญ) (3 พฤศจิกายน 2556)
คอนเสิร์ต แคมป์ไฟดนตรี มาลีฮวนน่า ครั้งที่ 5 (รับเชิญ) (7 ธันวาคม 2556)
คอนเสิร์ต สัญญาหน้าฝน 2 (24 มกราคม 2558)
คอนเสิร์ต Music For Friend (21 กุมภาพันธ์ 2558)
คอนเสิร์ต IN THE NAME OF THE ROSE (10 ตุลาคม 2558)
คอนเสิร์ต GREEN CONCERT #19 THE LOST LOVE SONGS TO BE CONTINUED (6 - 7 สิงหาคม 2559)
คอนเสิร์ต 35 ปี คาราบาว (รับเชิญ) (27 สิงหาคม 2559)
คอนเสิร์ต The Producer คอนเสิร์ตหนึ่งจักรวาลและล้านดวงดาว (17 กันยายน 2559)
คอนเสิร์ต รวมพี่ รวมน้อง ร่วมร้อง เรามีเรา (10 กรกฎาคม 2560)
คอนเสิร์ต รำลึก มงคล อุทก (16 กันยายน 2561)
คอนเสิร์ต สัญญาหน้าฝน 3 (19 มกราคม 2562)
คอนเสิร์ต History Festival 2019 (22 ธันวาคม 2562)
คอนเสิร์ต คิดถึงหว่อง 2 (21 พฤศจิกายน 2563)
Producer

กีต้าร์ ร้องเพลง 1 (พ.ศ. 2544)
กีต้าร์ ร้องเพลง 2 (พ.ศ. 2544)
Ezy Ezy Carabao (อ้อม จาริยา ฉัตรสุวรรณ) (พ.ศ. 2543)
เงินๆ ทองๆ สิบล้อ (พ.ศ. 2549)
คอรัสเพื่อชีวิต (พ.ศ. 2553)
Carabao Dance (พ.ศ. 2553)
Co-Producer

คอรัส เพื่อชีวิต 1 (พ.ศ. 2538)
คอรัส เพื่อชีวิต 2 รักคุณเท่าฟ้า (พ.ศ. 2540)
Carabao Dance 1 เท้าติดไฟ (พ.ศ. 2542)
Carabao Dance 2 ควายตกมัน (พ.ศ. 2543)
ผลงานภาพยนตร์

ป.ล.ผมรักคุณ (พ.ศ. 2527) แสดงเป็น เขียว
เสียงเพลงแห่งเสรีภาพ (พ.ศ. 2528) แสดงเป็น เขียว
ขัง 8 (พ.ศ. 2545) แสดงเป็น พโยม
ยังบาว (พ.ศ. 2556) ให้เสียงบรรยาย แสดงเป็น เขียว
ผลงานละคร

ตะวันเดือด (พ.ศ. 2554) ช่อง 3
ดูเพิ่ม

คาราบาว
แหล่งข้อมูลอื่น

ฟังเพลง สัญญาหน้าฝน เก็บถาวร 2007-12-08 ที่ เวย์แบ็กแมชชีน
ฟังเพลง ไม่เคย เก็บถาวร 2009-02-05 ที่ เวย์แบ็กแมชชีน
เว็บไซต์ร้านสเต๊กลาว เก็บถาวร 2014-01-05 ที่ เวย์แบ็กแมชชีน
"เขียว คาราบาว" สร้างตำนานเพื่อชีวิต (บทสัมภาษณ์)[ลิงก์เสีย]
หน่วยยามฝั่งเวียดนาม

| หน่วยยามฝั่งเวียดนาม |
| --- | --- |
Cảnh sát biển Việt Nam

ประจำการ: 28 สิงหาคม ค.ศ. 1998
ประเทศ:  เวียดนาม
ขึ้นต่อ:  พรรคคอมมิวนิสต์เวียดนาม
รูปแบบ: กองกำลังป้องกันชายฝั่ง
บทบาท: การบังคับใช้กฎหมายทางทะเลของเวียดนาม, การลาดคระเวน, การรักษาความมั่นคงชายแดน, การค้นหาและกู้ภัย, การป้องกันชายฝั่ง
ขึ้นกับ:  กองทัพประชาชนเวียดนาม
สำนักงานใหญ่: ฮานอย ประเทศเวียดนาม
Colours:     น้ำเงิน, ขาว, ส้ม
วันสถาปนา: 28 สิงหาคม
Fleet: เรือตรวจการณ์ 49 ลำ เรือตรวจการณ์ไกลฝั่ง 3 ลำ เรือลำเลียง 6 ลำ เรือลาก 5 ลำ เรือค้นหาและกู้ภัย 4 ลำ
ปฏิบัติการสำคัญ: การจี้เรือเอ็มที ซาฟีระฮ์ การจี้เรือเอ็มที โอร์กิมฮาร์โมนี
อิสริยาภรณ์:   
เว็บไซต์: canhsatbien.vn
ผู้บังคับบัญชา
ผู้บัญชาการ: เหงียน ซวน ฟุก
ผู้บังคับบัญชา: พลโท เหงียน วัน เซิน
นายทหารฝ่ายการเมือง: พลตรี บู่ย โกว๊ก วาย
เสนาธิการ: พลตรี ฝั่ม กีม เหิ่ว
เครื่องหมายสังกัด
ลายแถบซิ่ง: 
ธง: 
ธงสามเหลี่ยม: 
ตราประทับ: 
Aircraft flown
Patrol: คาซา ซี.212 อวิโอคาร์ 3 ลำ
หน่วยยามฝั่งเวียดนาม (อังกฤษ: Vietnam Coast Guard; อักษรย่อ: VCG; เวียดนาม: Cảnh sát biển Việt Nam; การแปลตามตัวอักษร: "ตำรวจน้ำเวียดนาม") เป็นหน่วยยามฝั่งของประเทศเวียดนาม โดยเป็นสาขาหนึ่งของกองทัพประชาชนเวียดนาม ของกองทัพเวียดนาม และอยู่ภายใต้การบริหารของกระทรวงกลาโหมเวียดนาม นับตั้งแต่มีการก่อตั้งในช่วงปลายคริสต์ทศวรรษ 1990 หน่วยยามฝั่งเวียดนามมีบทบาทสำคัญในการรักษาความมั่นคงทางทะเล และการปกป้องเขตเศรษฐกิจจำเพาะ (EEZ) รวมถึงเขตไหล่ทวีป โดยได้ส่งกองกำลังในน่านน้ำ ณ พื้นที่ทับซ้อนระหว่างเวียดนามและต่างประเทศ, ให้ความคุ้มครองและช่วยเหลือชาวประมงในประเทศเมื่อจำเป็น นอกจากนี้ หน่วยยามฝั่งเวียดนามยังปฏิบัติหน้าที่ค้นหาและกู้ภัย พร้อมกับหน้าที่ในการต่อสู้และป้องกันการลักลอบ, การกระทำอันเป็นโจรสลัด ตลอดจนกลโกงทางการค้าในน่านน้ำเวียดนาม
ต้นกำเนิด

หน่วยยามฝั่งเวียดนามได้รับการจัดตั้งขึ้นครั้งแรกโดยคำสั่งหมายเลข 3-แอล/ซีทีเอ็น ของประธานาธิบดี เจิ่น ดึ๊ก เลือง (7 เมษายน ค.ศ. 1998) โดยประกาศข้อบัญญัติเกี่ยวกับหน่วยยามฝั่งเวียดนาม ซึ่งได้รับการยอมรับจากสมัชชาแห่งชาติที่สิบของเวียดนามเมื่อวันที่ 28 มีนาคม ค.ศ. 1998
ดูเพิ่ม

กองทัพประชาชนเวียดนาม
ปราสาทเนิน

สำหรับความหมายอื่น ดูที่ เนินปราสาท
ปราสาทชิซอร์ส (Château de Gisors) เป็น ปราสาทเนินที่มีหอกลางหลายเหลี่ยมอยู่บนเนินที่ตั้งอยู่ในฝรั่งเศส
วิดีโอทางอากาศของ 'Tomen y Rhodwydd' จาก เวลส์ (2022)
ปราสาทเนิน (อังกฤษ: Motte-and-bailey) เป็นปราสาทชนิดหนึ่ง ปราสาทลักษณะนี้สร้างในบริเตน, ไอร์แลนด์ และฝรั่งเศสระหว่างคริสต์ศตวรรษที่ 11 ถึง 12 เป็นปราสาทที่สร้างอย่างง่ายโดยไม่ต้องใช้ทุนทรัพย์มากนักแต่มีประสิทธิภาพพอที่จะใช้ในการป้องกันจากการโจมตีย่อยๆ จากศัตรูได้
การก่อสร้าง

คำว่า “motte” ในภาษาฝรั่งเศสหมายถึงเนินเตี้ยๆ ที่โดยทั่วไปเป็นเนินที่ไม่ใช่เนินธรรมชาติแต่เป็นเนินที่สร้างขึ้นตอนบนของเนินเป็นสิ่งก่อสร้างที่ทำด้วยไม้หรือหินที่เรียกว่าหอกลาง ดินที่ใช้ทำเนินขุดมาจากคูรอบๆ ตัวเนินหรือรอบตัวปราสาท ผิวเนินอาจจะคลุมด้วยดินเหนียวหรือสร้างเสริมด้วยไม้ในการหนุน ตัวอย่างของปราสาทลักษณะนี้ก็ได้แก่ปราสาทหลุยส์ (Lewes Castle) และปราสาทลิงคอล์น (Lincoln Castle) ส่วนใหญ่แล้วสิ่งก่อสร้างบนเนินจะทำด้วยไม้จากวัสดุที่มีอยู่ในบริเวณนั้นโดยไม่ต้องใช้ช่างฝีมือที่ดีนัก แต่ต่อมาสิ่งก่อสร้างเหล่านี้ก็สร้างแทนด้วยหอกลางที่สร้างด้วยหิน
ค่ายภายในปราสาทมักจะล้อมรอบด้วยรั้วไม้ที่เรียกว่ากำแพงระเนียด (palisade) ภายในลานปราสาทเป็นที่พำนักของผู้ที่รับใช้เจ้าของปราสาทหรือชาวนา บุคคลอื่นที่พำนักอยู่ข้างในก็มีช่างตีเหล็ก, ช่างโม่แป้งและช่างอื่นๆ ที่จำเป็นต่อการอยู่รอดของสมัยนั้น ปราสาทอาจจะมีมากกว่าหนึ่งค่ายซึ่งอาจจะเป็นค่ายนอกและค่ายในเช่นที่ปราสาทวาร์คเวิร์ธ (Warkworth Castle) ซึ่งเกิดจากการขยายปราสาทออกไปรวมค่ายอีกค่ายหนึ่งที่มีกำแพงล้อมรอบ หรือบางครั้งก็อาจจะมีค่ายหลายค่ายต่อเนื่องกันบนเนินเช่นที่ปราสาทวินด์เซอร์ ค่ายมักจะจะอยู่ติดกับคูรอบเนินและมีทางออกที่ใช้สะพานชัก ค่ายมักจะมีโถง, โรงม้าและโรงวัว, ชาเปล และกระท่อมสำหรับคนที่ทำงานให้กับเจ้าของปราสาท นอกจากนั้นก็อาจจะมีร้านค้าสำหรับพ่อค้าในท้องถิ่น
ดูเพิ่ม

ปราสาท
ป้อมเนิน
เนินปราสาท
หอกลาง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ปราสาทเนิน
ปราสาทในบริเตน เก็บถาวร 2009-10-14 ที่ เวย์แบ็กแมชชีน
ปราสาทของสมเด็จพระเจ้าวิลเลียมที่ 1 แห่งอังกฤษ
ปราสาทเนินในเวลส์
ปราสาทเนินในบริเตน เก็บถาวร 2009-07-10 ที่ เวย์แบ็กแมชชีน
ปราสาทเนิน เก็บถาวร 2009-04-22 ที่ เวย์แบ็กแมชชีน
เกาะกระดาด

| ภูมิศาสตร์ |
| --- | --- |
ที่ตั้ง: อ่าวไทย
พิกัด: 11°50′32″N 102°31′36″E﻿ / ﻿11.84222°N 102.52667°E﻿ / 11.84222; 102.52667
กลุ่มเกาะ: กลุ่มเกาะหมาก
พื้นที่: 1.937 ตารางกิโลเมตร (0.748 ตารางไมล์)
การปกครอง
 ไทย
จังหวัด: ตราด
อำเภอ: เกาะกูด
ตำบล: เกาะหมาก
ข้อมูลอื่น ๆ
เขตเวลา: UTC+07:00
รหัสไปรษณีย์: 23120
รหัสภูมิศาสตร์: 2306
เกาะกระดาด ตั้งอยู่ในอ่าวไทย ในเขตจังหวัดตราด ตั้งอยู่ใกล้กับเกาะหมากมีเนื้อที่ 1,200 ไร่ หรือ 1.92 ตารางกิโลเมตร ลักษณะทั่วไปเป็นพื้นที่ราบ โดยมีเนินเขาอยู่ตรงกลาง 
มีแนว ปะการัง และหาดทรายยาว ขาวสะอาดสามารถเดินถึงกันได้รอบเกาะ ที่ได้ชื่อว่าเกาะกระดาดเนื่องจากเดิมมีต้นกระดาด
ขึ้นอยู่เป็นจำนวนมาก ปัจจุบันยังคงเหลืออยู่บ้าง เกาะกระดาดถือเป็นเกาะเดียวในประเทศไทยที่มีโฉนดแสดงว่ามีเจ้าของที่ดินถูกต้องตามกฎหมาย 
สาเหตุมาจากในสมัยรัชกาลที่ 5 ฝรั่งเศสได้เข้ามาล่าอาณานิคมในแถบ เอเซียอาคเนย์ และพยายามยึดครองแผ่นดินของไทย 
เกาะกระดาดก็เป็นที่หมายหนึ่งของฝรั่งเศสด้วย รัชกาลที่ 5 จึงทรงพระกรุณาโปรดเกล้าให้ออกโฉนดที่ดินของเกาะขึ้น 
การเดินทางจากแหลมงอบใช้เวลา ประมาณ 2-3 ชั่วโมง
ดูเพิ่ม

รายชื่อเกาะในจังหวัดตราด
อุทยานแห่งชาติหมู่เกาะช้าง
กระเช้าสีดา (ละครโทรทัศน์)

| กระเช้าสีดา |
| --- | --- |
ประเภท: โรแมนติก แก้แค้น ระทึกขวัญจิตวิทยา
สร้างโดย: เดอะ วัน เอ็นเตอร์ไพรส์   เช้นจ์ 2561
เขียนโดย: บทประพันธ์ :  กฤษณา อโศกสิน บทโทรทัศน์ :  ศรุฑ สามงามแจ่ม
กำกับโดย: คฑาเทพ ไทยวานิช
แสดงนำ: พ.ศ.2537 มยุรา เศวตศิลา บุษกร วงศ์พัวพันธ์ ยุรนันท์ ภมรมนตรี กรรชัย กำเนิดพลอย ภาณุเดช วัฒนสุชาติ ปรารถนา สัชฌุกร ลีลาวดี วัชโรบล สิรคุปต์ เมทะนีพงษ์ลดา พิมลพรรณ สมบัติ เมทะนี พ.ศ.2564 วรนุช ภิรมย์ภักดี อัษฎาพร สิริวัฒน์ธนกุล ปีเตอร์ คอร์ป ไดเรนดัล จิรายุ ตันตระกูล วิทยา วสุไกรไพศาล คลาวเดีย จักรพันธุ์ ชวัลกร วรรธนพิสิฐกุล ณัฏฐ์ ทิวไผ่งาม กาญจนาพร ปลอดภัย นพพล โกมารชุน
ดนตรีแก่นเรื่องเปิด: ปม - นิภาภรณ์ ฐิติธนการ
ดนตรีแก่นเรื่องปิด: ปม - นิภาภรณ์ ฐิติธนการ พิง - ธนนท์ จำเริญ
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 16 ตอน
การผลิต
ผู้อำนวยการสร้าง: ถกลเกียรติ วีรวรรณ นิพนธ์ ผิวเณร สายทิพย์ มนตรีกุล ณ อยุธยา วรฤทธิ์ ไวยเจียรนัย
ความยาวตอน: 130 นาที
ออกอากาศ
เครือข่าย: ช่องวัน 31
ออกอากาศ: 29 กันยายน ค.ศ. 2021 – 18 พฤศจิกายน ค.ศ. 2021
กระเช้าสีดา เป็นละครโทรทัศน์ไทยที่เคยสร้างเป็นละครโทรทัศน์มาแล้วเมื่อปี 1994 ออกอากาศทางช่อง 3 นำแสดงโดย ยุรนันท์ ภมรมนตรี , มยุรา เศวตศิลา, บุษกร วงศ์พัวพันธ์ , กรรชัย กำเนิดพลอย ครั้งที่สองนำกลับมาสร้างใหม่ในปี 2021 โดยใช้ชื่อเดิม (อังกฤษ: Only you I need) ผลิตโดย เดอะ วัน เอ็นเตอร์ไพรส์ - เช้นจ์ 2561 บทประพันธ์โดย กฤษณา อโศกสิน บทโทรทัศน์โดย ศรุฑ สามงามแจ่ม นำแสดงโดย จิรายุ ตันตระกูล , วรนุช ภิรมย์ภักดี , อัษฎาพร สิริวัฒน์ธนกุล, ปีเตอร์ คอร์ป ไดเรนดัล, วิทยา วสุไกรไพศาล, คลาวเดีย จักรพันธุ์, ชวัลกร วรรธนพิสิฐกุล, ณัฏฐ์ ทิวไผ่งาม, กาญจนาพร ปลอดภัย และ นพพล โกมารชุน  กำกับการแสดงโดย คฑาเทพ ไทยวานิช ออกอากาศทุกวันพุธ - วันพฤหัสบดี เวลา 20.30 - 22.30 น. เริ่มออกอากาศตอนแรก 29 กันยายน ค.ศ. 2021 - 18 พฤศจิกายน ค.ศ. 2021 ออกอากาศทาง ช่องวัน 31 และรับชมย้อนหลังทางแอปพลิเคชัน "อ้ายฉีอี้" (iQiYi) เป็นที่แรก
นักแสดง

| ปี พ> ศ. | 2537 | 2564 |
| --- | --- | --- |
| สถานีออกอากาศ | ช่อง 3 | ช่องวัน 31 |
| บริษัทผู้สร้าง | บริษัท นิวเบรน จำกัด | เดอะ วัน เอ็นเตอร์ไพรส์   เช้นจ์ 2561 |
บทประพันธ์: กฤษณา อโศกสิน
| บทโทรทัศน์ | เอื้องอรุณ สมิตสุวรรณ | ศรุฑ สามงามแจ่ม |
| ผู้กำกับการแสดง | สุประวัติ ปัทมสูต | คฑาเทพ ไทยวานิช |
ตัวละคร: นักแสดงหลัก
| น้ำพิงค์ อัคระ (พิงค์) | มยุรา เศวตศิลา | วรนุช ภิรมย์ภักดี |
| รำนำ หัตถ์พิเนศ (รำ) | บุษกร วงศ์พัวพันธ์ | อัษฎาพร สิริวัฒน์ธนกุล |
| ลือ หัตถ์พิเนศ | ยุรนันท์ ภมรมนตรี | ปีเตอร์ คอร์ป ไดเรนดัล |
| อำพน ไพศาลยศ (พน) | กรรชัย กำเนิดพลอย | จิรายุ ตันตระกูล |
ตัวละคร: นักแสดงสมทบ
| พาที | ภาณุเดช วัฒนสุชาติ | วิทยา วสุไกรไพศาล |
| ท่านจรินทร์ ไพศาลยศ | สมบัติ เมทะนี | นพพล โกมารชุน |
| นุ่ม | อัจฉราวดี เถาเสถียร | กาญจนาพร ปลอดภัย |
| รตี ไพศาลยศ (ตี) | ปรารถนา สัชฌุกร | คลาวเดีย จักรพันธุ์ |
| ศศี | ลีลาวดี วัชโรบล | ชวัลกร วรรธนพิสิฐกุล |
| เวไนย | สิรคุปต์ เมทะนี | ณัฏฐ์ ทิวไผ่งาม |
ตัวละคร: นักแสดงรับเชิญ
| น้ำผึ้ง อัคระ | พงษ์ลดา พิมลพรรณ | เพ็ญพักตร์ ศิริกุล |
| ท่านไตร | - | คงกะพัน แสงสุริยะ |
| วดี (แม่ของเวไนย) | พิศมัย วิไลศักดิ์ | ชนานา นุตาคม |
| เก่ง | กิตติพล เกศมณี | ภัทรบุตร เขียนนุกูล |
เรตติ้ง

| ตอนที่ | ออกอากาศ | เรตติ้งทั่วประเทศ |
| --- | --- | --- |
| 1 | 29 กันยายน 2564 | 2.6 |
| 2 | 30 กันยายน 2564 | 2.2 |
| 3 | 6 ตุลาคม 2564 | 2.0 |
| 4 | 7 ตุลาคม 2564 | 2.4 |
| 5 | 13 ตุลาคม 2564 | 2.4 |
| 6 | 14 ตุลาคม 2564 | 3.1 |
| 7 | 20 ตุลาคม 2564 | 3.7 |
| 8 | 21 ตุลาคม 2564 | 3.6 |
| 9 | 27 ตุลาคม 2564 | 4.5 |
| 10 | 28 ตุลาคม 2564 | 4.9 |
| 11 | 3 พฤศจิกายน 2564 | 4.6 |
| 12 | 4 พฤศจิกายน 2564 | 4.9 |
| 13 | 10 พฤศจิกายน 2564 | 5.3 |
| 14 | 11 พฤศจิกายน 2564 | 5.2 |
| 15 | 17 พฤศจิกายน 2564 | 6.5 |
| 16 (ตอนจบ) | 18 พฤศจิกายน 2564 | 6.5 |
รางวัล

| ปี | รางวัล | สาขา | เสนอชื่อเข้าชิง | ผล |
| --- | --- | --- | --- | --- |
| 2565 | Thailand Zocial Awards 2022 | Best Entertainment Performance on Social Media by Pantip สาขาละคร | กระเช้าสีดา | ชนะ |
| 2565 | Thailand Zocial Awards 2022 | Best Entertainment on Social Media สาขาละครไทย | กระเช้าสีดา | ชนะ |
| 2565 | Thailand Zocial Awards 2022 | Best Entertainment on Social Media สาขาเพลงแห่งปี | พิง  (ขับร้องโดย นนท์ ธนนท์) | เสนอชื่อเข้าชิง |
| 2565 | TOTY Music Awards 2021 | เพลงประกอบยอดนิยม | พิง  (ขับร้องโดย นนท์ ธนนท์) | ชนะ |